Diari Oficial de la Generalitat Valenciana


Sumari del DOGV 4571, del 22-08-2003 (2003/9502)

Informació pública del projecte d'expropiació pel procediment de taxació conjunta dels terrenys afectats pel pla especial de la Universitat Jaume I de Castelló, destinats a l'ampliació del campus universitari, corresponents a les parcel·les cadastrals 109, 110, 113, 125, 128, 134, 135 i 163 del polígon cadastral 47.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4571

Data del DOGV
:   22-08-2003

Secció del DOGV
:   V. ALTRES ANUNCIS - F) EXPROPIACIONS

Número del document
:   2003/9502


Organisme emissor
:   Universitat Jaume I de Castelló

Tipus de document
:   Anunci

Informació pública del projecte d'expropiació pel procediment de taxació conjunta dels terrenys afectats pel pla especial de la Universitat Jaume I de Castelló, destinats a l'ampliació del campus universitari, corresponents a les parcel·les cadastrals 109, 110, 113, 125, 128, 134, 135 i 163 del polígon cadastral 47. [2003/9502]
  
Per haver-ho disposat el conseller d'Educació i Cultura, se sotmet a informació pública el projecte d'expropiació pel procediment de taxació conjunta dels terrenys afectats pel Pla Especial de la Universitat Jaume I de Castelló, destinats a l'ampliació del campus universitari i, a l'efecte, es fa saber:
  
Primer
  
El conseller d'Educació i Cultura va dictar en data 5 d'agost de 2003 la resolució següent:
  
«RESOLUCIÓ de 5 d'agost de 2003, de la Conselleria de Cultura, Educació i Esport, per la qual s'aprova inicialment el projecte d'expropiació per a l'ampliació del campus de la Universitat Jaume I de Castelló.
  
Antecedents de fet
  
I. El Pla General de Castelló, aprovat definitivament per resolució del conseller d'Obres Públiques, Urbanisme i Transports, d'1 de març de 2000, remet l'ordenació del campus universitari de la Universitat Jaume I de Castelló al que disposa el Pla Especial de la Universitat, aprovat definitivament per resolució de 31 de juliol de 2000 del conseller d'Obres Públiques, Urbanisme i Transports.
  
II. D'acord amb el planejament indicat, els terrenys inclosos en el polígon cadastral 47, partida Estepar, es troben qualificats com a Sistema General de la Universitat i classificats com a sòl no urbanitzable dotacional «Ampliació UJI» (educatiu-cultural), i estan inclosos en el Pla Especial de la Universitat, que preveu l'expropiació com a sistema d'execució per a la realització del Sistema General de la Universitat.
  
III. La Universitat Jaume I de Castelló, amb la finalitat d'escometre l'ampliació del campus universitari conformement amb les determinacions del planejament, precisa els terrenys corresponents a les parcel·les cadastrals 109, 110, 113, 125, 128, 134, 135 i 163 del polígon cadastral 47.
  
Fonaments de dret
  
I. L'article 2.1 de la Llei de 16 de desembre de 1954, sobre expropiació forçosa (d'ara endavant «LEF») en relació amb l'article 3.2 del Decret de 26 d'abril de 1957, pel qual s'aprova el Reglament d'expropiació forçosa (d'ara endavant «REF») i amb l'article 12.2 de la Llei del procés autonòmic atribueixen en exclusiva a les administracions públiques territorials, i entre aquestes, a la de la comunitat autònoma corresponent, la condició de subjectes expropiants.
  
Al seu torn, l'article 35 de l'Estatut d'Autonomia de la Comunitat Valenciana, aprovat per Llei orgànica 511982, d'1 de juliol, atribueix a la Generalitat Valenciana la competència plena per a la regulació i l'administració de l'ensenyament en tota la seua extensió, nivells i graus, modalitats i especialitats, en l'àmbit de les seues competències, sense perjudici del que disposa l'article 27 de la Constitució i lleis orgàniques que el desenvolupen, de les facultats que atribueix a l'estat l'article 149.1.30 CE i de l'alta inspecció necessària per al seu compliment i garantia.
  
En concret, la Llei orgànica 6/2001, de 21 de desembre, d'universitats (d'ara endavant «LOU»), atribueix a cada comunitat autònoma les tasques de coordinació de les universitats de la seua competència (article 2.5 LOU), i també diverses competències en relació amb les universitats del seu àmbit territorial, com per exemple la relativa a la creació mitjançant Llei autonòmica de les universitats públiques. També s'ha produït mitjançant Reial decret 240130056, de 10 de novembre, el traspàs de funcions i serveis de l'administració de l'estat en matèria d'universitats, per la qual cosa la potestat expropiatòria de béns i drets que s'haja d'efectuar per a la més adequada prestació del servei públic universitari correspon, quant als que estiguen radicats en el territori de la Comunitat Valenciana, a l'administració de la Generalitat Valenciana.
  
II. L'article 2.2 LEF permet ser beneficiaris de l'expropiació forçosa per causa d'utilitat pública les entitats a les quals es reconega legalment aquesta condició. En aquest sentit, l'article 214 del Reial decret legislatiu 1/1992, de 26 de juny, pel qual s'aprova el Text Refós de la Llei sobre el règim del sòl i ordenació urbana, reconeix la condició de beneficiaris de l'expropiació a les persones naturals o jurídiques subrogades en les facultats de l'estat, de les comunitats autònomes o de les entitats locals per a l'execució de plans o obres determinades.
  
D'acord amb el PGOU de Castelló, els terrenys inclosos en el projecte d'expropiació estan qualificats com a Sistema General de la Universitat i classificats com a sòl no urbanitzable dotacional «Ampliació UJI» (educatiu-cultural), i estan inclosos en el Pla Especial de la Universitat, que preveu l'expropiació com a sistema d'execució per a la realització del Sistema General de la Universitat. L'execució d'aquest Pla Especial correspon a la mateixa Universitat, i aquesta institució se subroga en la posició de l'Ajuntament per a l'execució d'aquest instrument de planejament, per la qual cosa se li pot reconèixer la condició de beneficiària.
  
III. L'article 5 REF assenyala que «correspon a les persones o entitats que ostenten la condició de beneficiaris de l'expropiació forçosa sol·licitar de la respectiva administració expropiant la iniciació de l'expedient expropiatori al seu favor, per a la qual cosa hauran de justificar plenament la procedència legal de l'expropiació i la seua qualitat de beneficiari [...]».
  
IV. Conformement amb l'article 33 de la Llei 6/1998, de 13 d'abril, sobre règim del sòl i valoració (des d'ara, LRSV), i també amb el que disposa l'article 132 del Reial decret legislatiu 111992, de 26 de juny, pel qual s'aprova el Text Refós de la Llei sobre règim del sòl i ordenació urbana, aquest últim precepte d'aplicació a la Comunitat Valenciana per remissió expressa de l'article 58 de la Llei 6/1994, de 15 de novembre, de la Generalitat Valenciana, reguladora de l'activitat urbanística, l'aprovació dels Plans d'Ordenació Urbana implicarà la declaració d'utilitat pública de les obres i la necessitat d'ocupació dels terrenys a l'efecte de l'expropiació.
  
V. L'article 36 LRSV disposa que el preu just dels béns i drets expropiats es determinarà mitjançant expedient individualitzat o pel procediment de taxació conjunta. Al seu torn, l'article 26 LRSV assenyala que el valor del sòl no urbanitzable es determinarà pel mètode de comparança a partir de valors de finques anàlogues.
  
VI. La secció 2a del capítol IV del títol V del Reial decret 066648931, de 25 d'agost, pel qual s'aprova el Reglament de gestió urbanística (RGU), regula el procediment d'expropiació per taxació conjunta, en el qual es preveu que el beneficiari de l'expropiació formule la relació de propietaris amb descripció dels béns i drets afectats (projecte expropiatori), i la sotmeta a informació pública per tal que, després d'analitzar les al·legacions i rectificacions que procedisquen, l'administració actuant aprove la relació (article 197 RGU). La Comissió Territorial d'Urbanisme corresponent té atribuïda la competència per a l'aprovació definitiva dels procediments d'expropiació per taxació conjunta (apartat d) de l'article 10 del Decret 7711996, de 16 d'abril, del Govern Valencià, pel qual s'aprova el Reglament dels òrgans urbanístics de la Generalitat Valenciana).
  
Per tant, resolc:
  
Primer
  
Aprovar inicialment el projecte d'expropiació pel procediment de taxació conjunta, dels terrenys afectats pel Pla Especial de la Universitat Jaume I de Castelló, destinats a l'ampliació del campus universitari, corresponents a les parcel·les cadastrals 109, 110, 113, 125, 128, 134, 135 i 163 del polígon cadastral 47, i declarar beneficiària de l'expropiació la Universitat Jaume I de Castelló.
  
Segon
  
La Universitat Jaume 1 de Castelló, com a beneficiària de l'expropiació, realitzarà les actuacions següents:
  
- Sotmetre el projecte d'expropiació, en el qual s'inclourà la relació de propietaris amb la descripció dels béns i drets afectats, a informació pública, durant el termini d'un mes, mitjançant anuncis en el Butlletí Oficial de l'Estat, en el Butlletí Oficial de la Província, en el Diari Oficial de la Generalitat Valenciana, en el periòdic de major circulació de la província i en el tauler d'anuncis de l'Ajuntament de Castelló, per tal que les persones interessades formulen les observacions i reclamacions que consideren convenients, especialment pel que fa a la titularitat o valoració dels seus drets.
  
- Donar audiència a l'Ajuntament de Castelló pel mateix termini d'un mes, que coincidirà amb el dels interessats.
  
- Notificar l'aprovació inicial del projecte individualment a aquelles persones que apareguen com a titulars de béns o drets en l'expedient, acompanyat del trasllat literal del full d'estimació corresponent i de la proposta de fixació dels criteris de valoració, perquè puguen formular al·legacions en el termini d'un mes comptador a partir de la data de notificació.
  
Tercer
  
Una vegada s'hagen efectuat les actuacions anteriors, i després d'analitzar les al·legacions i rectificacions que procedisquen, d'acord amb el que estableix l'article 10 d) del Decret 77/1996, de 16 d'abril, del Govern Valencià, pel qual s'aprova el Reglament d'òrgans urbanístics de la Generalitat Valenciana, la Universitat Jaume I de Castelló sotmetrà a la Comissió Territorial d'Urbanisme de Castelló l'aprovació definitiva de l'expedient d'expropiació per taxació conjunta per a l'ampliació del campus universitari de la Universitat Jaume I de Castelló.
  
Quart
  
Aquesta resolució serà efectiva el dia de la seua publicació en el Diari Oficial de la Generalitat Valenciana.
  
De conformitat amb el que estableixen els articles 107, 116 i 117 de la Llei 3011992, de 26 de novembre, de règim jurídic de les administracions públiques i del procediment administratiu comú, i els articles 10, 14 i 46 de la Llei 29/1998, reguladora de la jurisdicció contenciosa administrativa, contra aquesta resolució, que posa fi a la via administrativa, es pot recórrer potestativament en reposició o es pot plantejar directament un recurs contenciós administratiu, en els terminis i davant l'òrgan que s'indiquen a continuació:
  
a) El recurs de reposició haurà d'interposar-se davant el conseller de Cultura, Educació i Esport en el termini d'un mes comptador a partir del dia següent al de la seua publicació.
  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos comptadors a partir del dia següent al de la seua publicació».
  
Segon
  
En conseqüència, se sotmet a informació pública el projecte expropiatori, pel termini d'un mes, a partir de la inserció d'aquest anunci en el Butlletí Oficial de l'Estat, en el Butlletí Oficial de la Província, en el Diari Oficial de la Generalitat Valenciana, en el periòdic de major circulació de la província i en el tauler d'anuncis de l'Ajuntament de Castelló de la Plana, per tal que les persones interessades puguen examinar-lo en la Universitat Jaume I de Castelló (campus del Riu Sec), edifici de Rectorat, Servei de Contractació i Assumptes Generals, i formulen les observacions i reclamacions que consideren convenients, especialment pel que fa a la titularitat o valoració dels béns i drets.
  
Tercer
  
Aquest anunci i la resolució aprovatòria del projecte expropiatori es notificaran individualment a les persones que apareguen com a titulars de béns i drets en l'expedient, acompanyat de la taxació corresponent mitjançant trasllat literal del full d'estimació i de la proposta de fixació dels criteris de valoració.
  
Quart
  
Mitjançant aquest anunci, i de conformitat amb l'article 59.4 de la Llei 30/92, de 26 de novembre, de règim jurídic de les administracions públiques i del procediment administratiu comú, se cita els propietaris que puguen resultar desconeguts o dels quals s'ignore el lloc de la notificació per tal que, durant el termini assenyalat, puguen formular les al·legacions que consideren pertinents.